पैरें ई जिंदू दा भार बझोन लगा तां सोच्चन लगा जे रेशू ई दिक्खन जा नेईं जा। डाक्टर अविनाश खरै केह् सोच्चन, केह् आक्खन। किश खिंझियै हस्पताल तमाशा नी बनान। जे ओह् लब्भे तां इन्ने चिरै मगरा नुहाड़ी उंदे नै एह् पैह्ली मलाटी होनी ऐ। उन्न सोच्चेआ जे डाक्टर साह्ब भाएं जे किश मरजी आक्खन पर उस रेशू गी कुआलन जाना चाही दा ऐ। नुहाड़े पैर अपने आप उस रेशू दे कमरे बक्खी लेई चले। चलदे-चलदे उसी डाक्टर साह्ब दे सारे बोल चेत्ता आइए तां ओह्दा कालजा धड़कन लगी पेआ।